

**Előterjesztés bizottsági tagság betöltéséről**

Tisztelt Közgyűlés!

Berecz Mátyás képviselő 2022. március 10-én lemondott mandátumáról, így a 7-es választókörzet egyéni képviselői mandátuma betöltetlen maradt.

2022. június 26-i időközi választáson Orosz Lászlóné mandátumot nyert, kompenzációs listás helyéről így lemondott, helyére a kompenzációs listán soron következő mandátumot nyert jelölt Dr. Csetneki Attila került. Képviselői jogait ettől az időponttól kezdve keletkeztek, a képviselői esküt a 2022. augusztus 25-i Közgyűlésen tette le.

Berecz Mátyás képviselő két bizottságnak, a **Városi Kulturális, Idegenforgalmi és Szociális Bizottságnak**  és a **Városgazdálkodási Bizottság**nak volt a tagja, amely helyek jelenleg is betöltetlenek, ezért javaslom, hogy a megüresedett bizottsági helyekre a Tisztelt Közgyűlés Dr. Csetneki Attila képviselőt válassza meg.

Eger, 2022. szeptember 20.

Mirkóczki Ádám

polgármester

**Határozati javaslatok:**

1./Eger Megyei Jogú Város Önkormányzata Közgyűlése a **Városi Kulturális, Idegenforgalmi és Szociális Bizottság képviselő tagjának 2022. október 1 hatállyal Dr. Csetneki Attila képviselőt választja meg**

 **Felelős: Mirkóczki Ádám polgármester**

**Határidő: 2022. október 1**

**2./**Eger Megyei Jogú Város Önkormányzata Közgyűlése a **Városgazdálkodási Bizottság képviselő tagjának 2022. október 1 hatállyal Dr. Csetneki Attila képviselőt választja meg**

 **Felelős: Mirkóczki Ádám polgármester**

**Határidő: 2022. október 1**